Կարլ Կորենս

{| style="float: right; margin-bottom: 37px;"
|

**Կարլ Կորենս** կամ **Կարլ Էրիխ Կորենս** ( կամ , կամ  , կամ , կամ , ), գերմանացի բուսաբան, սնկաբան, պրոֆեսոր, բուսաբանության պրոֆեսոր, Բեռլինի համալսարանի պատվավոր մասնագետ, կենսաբանության մասնագետ, Գերմանիայում գենետիկայի  պիոներ, մեկը Մենդելի օրենքների բացահայտողներից։

## Կենսագրություն
մինի|200x200փքս|Կարկ Կորենսի գերեզմանը Դալեմայում, 25 հոկտեմբերի, 2010 թ.
Կարլ Կորենսը  ծնվել է Մյունխենում սեպտեմբերի 19-ին 1864 թ.: Նրա հայրը եղել է նկարիչ։ Կորցնելով երկու ծնողներին վաղ հասակում, Կորենսին մեծացրել է իր մորաքույրը։ Նախնական կրթություն ստացել է Շվեյցարիայի Սանկտ-Գալեն դպրոցում։

1885 - 1888 թթ. նա բուսաբանություն սովորել է Գրացում, Բեռլինում և Լայպցիգում։ 1885 թվականին Կորենսը ընդունվել է Մյունխենի համալսարան։ Կարլ Վիլհելմ ֆոն Նեգելը դասավանդել է Կարլ Կորենսին բուսաբանություն. իմանալով, որ Կորենսը ծնողներ չի ունեցել, նա փորձել է օգնել նրան սովորել. Նեգելը եղել է այն մարդը, ով Կորենսին ներշնչել է հետաքրքրություն բույսերի ժառանգաբար ացնող հատկանիշների ուսումնասիրությանը, նա նաև ցուցաբերել օգնություն Կորենսին ատենախոսություն ըգրելու համար:1892 թ. Կառլ Կորենսը ամուսնացել է Էլիզաբեթի՝ Կարլ Վիլհելմ ֆոն Նեգելի թոռան զարմուհու հետ։ Կորենսի երկու որդիները նույնպես անվանի գիտնականներ են՝ հանքաբան Վիլհելմ Կարլ Կորենսը (1893-1980) և քիմիկոս Էրիխ Կորենսը (1896-1981)։

Մյունխենի համալսարանն ավարտելուց և ատենախոսության պաշտպանությունից հետո, Կարլ Կորենսը 1889 թ. ստացել է դոկտորի աստիճան և դասախոսել է Թյուբինգենի համալսարանում։ 1897 թ. նա եղել է Թյուբինգենի համալսարանի պրոֆեսոր։ 1899 թ. Կառլ Կորենսը դարձել է բուսաբանության պրոֆեսոր Թյուբինգենի  համալսարանում։ 1902 թ. նա դարձել է բուսաբանության պրոֆեսոր Մյունստերի համալսարանում և Բուսաբանական ինստիտուտի ու Բուսաբանական այգու տնօրեն։ 1903—1907 թթ. Կարլ Կորենսը եղել է  Լայպցիգի համալսարանի, իսկ 1909—1914 թթ. Մյունստերի համալսարանի պրոֆեսոր։ Նա եղել է նաև Բեռլինի համալսարանի պատվավոր պրոֆեսոր։

Կարլ Կորենսը գերմանացի բնագետների միության "Լեոպոլդինայի" անդամ էր։ 1914—1933 թթ. Կորենսը Բեռլինի կենսաբանության ինստիտուտի տնօրենն է եղել։ 1920 թ-ին նա դարձել է կենսաբանության պրոֆեսոր։ Նա եղել է Թագավորական Պրուսական գիտությունների Ակադեմիայի 1915-1919 թ. և Պրուսական գիտությունների Ակադեմիայի անդամ Բեռլինում 1919-1933 թթ։ 1932 թ. Կորենսը  պարգևատրվել է Լոնդոնի թագավորական միությունում՝ ստանալով Դարվինի մեդալ։ Նույն թվականին նա ստացել է Հարնակի մեդալ։

Կարլ Կորենսը մահացել է Բեռլինում, 1933 թ. փետրվարի 14-ին։ Նա թաղված է Դալեմայի անտառային գերեզմանատանը, որ գտնվում է Բեռլինի հարավ-արևմուտքում, Շտելգից-Ցելենդորֆի շրջանում։ Կարլ Կորենսի բազմաթիվ աշխատանքներ այդպես էլ մնացել են չհրատարակված և 1945 թ. Բեռլինի ռմբակոծությունների ժամանակ ոչնչացվել են։

## Գիտական գործունեություն
Կարլ Կորենսը  մասնագիտացել է բարձրակարգ  բույսերում, ջրիմուռներում, բույսերի սերմերում և սնկերում։ Առաջին հետազոտության արդյունքները,  որ  վերաբերում էր  բույսերի  ժառանգմանը, Կորենսը  հրապարակել է 1900 թվականին։ Կորենսը բերեց  պլազմային  ժառանգման  առաջին ապացույցները 1909 թ. աշխատությունում՝ *Mirabilis jalapa հիման վրա*։ 1908 թվականին Կարլն առաջին անգամ նկարագրել է գենը, որը գտնում  է  գենոմում։ 

## Գիտական աշխատանքներ
* *G. Mendels regel-ը über das Verhalten der Nachkommenschaft der Rassenbastarde*, Berichte der Deutschen Botanischen Gesellschaft 18 (1900), 158-168.
* *Über Levkojenbastarde – Zur Kenntnis der Grenzen der Mendelschen Regeln*, Botanisches Centralblatt 84 (1900), 1-16 (erstmalige Beschreibung der Genkopplung)
* *Experimentelle Untersuchungen über die Entstehung der Arten auf botanischem Gebiet*, Archiv für Rassen - und Gesellschafts-Biologie 1 (1904), 27-52.
* *Die Bestimmung und Vererbung des Geschlechtes, nach Versuchen mit höheren Pflanzen*, Verhandlungen der Gesellschaft Deutscher Naturforscher und Ärzte 1907, 794-802.
* *Zur Kenntnis der Rolle von Kern und Plasma bei-ը der Vererbung*, Zeitschrift für induktive Abstammungs - und Vererbungslehre 1 (1909), 291-328.

## Ծանոթագրություններ

## Գրականություն
* Մեծ  Սովետական  Հանրագիտարան «Սովետական  Հանրագիտարան», 1969—1978 (ռուսերեն)
* Մեծ  Հանրագիտարային բառարան— 2000 (ռուսերեն)
* Հանրագիտարանային  բառարան — 2009 (ռուսերեն)
* Կիրիլի  և  Մեֆոդիայի  Մեծ Հանրագիտարան «Կիրիլ  և  Մեֆոդի», 1998—2011. (ռուսերեն)
* Brummitt RK; Powell CE. (1992). *Authors of Plant Names*. Royal Botanic Gardens, Kew. ISBN 1-84246-085-4. (անգլերեն)
*  (անգլերեն)
*  (անգլերեն)
*  (անգլերեն)
*  (անգլերեն)
*  (անգլերեն)

## Արտաքին հղումներ
* Գրեգոր  Մենդել (1822-1884)  (ռուսերեն)
* DNB, Katalog der Deutschen Nationalbibliothek: Carl Correns (գերմ.)
* Carl Erich Correns (գերմ.)
* Carl Erich Correns (գերմ.)
*  (անգլերեն)
* 169-170 (Nordisk familjebok / Uggleupplagan. 35. Supplement. Cambrai — Glis): Кarl Correns (շվեդ.)

 

Կատեգորիա:Գերմանացի բուսաբաններ
Կատեգորիա:Գերմանացի կենսաբաններ
Կատեգորիա:Գերմանացի պրոֆեսորներ
Կատեգորիա:Մյունխենի համալսարանի շրջանավարտներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանացի գենետիկներ